Jurnal Arkeologi Malaysia April 2017, Vol. 30, No. 1, hlm. 25-37 ISSN 0128-0732 e-ISSN 2590-4302 Diterbitkan oleh Ikatan Ahli Arkeologi Malaysia Kajian Seramik Dagangan Di Sabah Nurulnatasha Azman, Jeffrey Abdullah, Mokhtar Saidin & Peter Molijol Abstrak Kajian seramik dagangan di Sabah ini boleh diperolehi melalui sumber bertulis dan sumber arkeologi. Sumber bertulis diperolehi daripada tulisan para pedagang dan rekod-rekod China, sementara sumber arkeologi pula adalah daripada kajian oleh beberapa pengkaji antaranya Harrisson dan Harrisson (1971), Harrisson B. (1986), Harrisson B. (1995), Bazley dan Bilcher (2009) dan ramai lagi. Kajian mereka ini tertumpu kepada taburan seramik dagangan di tapak- tapak arkeologi di Sabah dan juga tapak kapal karam di Tanjung Simpang Mengayau di Kudat. Namun demikian, banyak data baru arkeologi yang diperolehi melalui jumpaan tapak-tapak arkeologi dan jumpaan seramik oleh Bahagian Arkeologi, Jabatan Muzium Sabah yang terletak di bahagian utara, barat, timur dan tengah Sabah. Tapak-tapak ini sangat berpotensi untuk dikaji bagi mendapatkan gambaran dan data baru berkaitan perdagangan seramik di Sabah dan seterusnya menyokong data sejarah yang sedia ada. Kata kunci: Seramik, perdagangan, arkeologi, Sabah Abstract Research of trade ceramics in Sabah can be obtained through historical and archaeological sources. Historical sources were obtained from traders writing and Chinese sources meanwhile archaeological sources from the research by many researchers such as Harrisson and Harrisson (1971), Harrisson B. (1986), Harrisson B. (1995), Bazley and Bilcher (2009) dan more. Their researches focus on the distribution of trade ceramics at archaeological sites at Sabah and sunken ship site at Tanjung Simpang Mengayau at Kudat. However, there is new data from many archeological sites that were founded by Archeological Department of Sabah Museum located in north, west, east and central part of Sabah. This potential sites have to be studied to gain a picture and new data relating to trade ceramics in Sabah and supporting the existed historical data. Keyword: Ceramics, trade, archeology, Sabah. Pengenalan Kajian perdagangan seramik di Sabah diperolehi melalui pelbagai sumber antaranya sumber arkeologi dan bertulis. Sumber-sumber ini mencatatkan mengenai rekod-rekod arkeologi, tulisan para pedagang, sarjana sejarah dan sebagainya. Sumber-sumber ini dapat memberikan gambaran awal perdagangan seramik di Sabah dan Borneo. Malahan, jumpaan seramik dagangan seperti China, Vietnam, Thailand, Eropah dan sebagainya di tapak-tapak arkeologi di Sabah juga membuktikan terdapatnya hubungan perdagangan yang wujud antara Sabah dan negara-negara luar. Di samping itu juga, jumpaan artifak seramik ini juga menyokong fakta sejarah mengenai perdagangan di Sabah.
26 Jurnal Arkeologi Malaysia 30(1) Sumber bertulis Tulisan para pedagang Terdapat banyak catatan pedagang yang mencatatkan mengenai perdagangan awal di rantau Asia Tenggara. Mengikut catatan pedagang-pedagang China, sebelum abad ke-10 Masihi telah wujud perdagangan dengan Negara China yang dikenali sebagai perdagangan Nanhai (Nanhai Trade) dengan kerajaan-kerajaan lama di Asia Tenggara (Gungwu 1960). Antaranya kerajaan-kerajaan itu seperti Vietnam, Cham (The Cham State of Lin-yi), Chen-la, P'an-P'an, Chu-Lou-Mi, Lang-ch'ieh-shu, Tan-tan, Ch'ih-t'u, Ko- lo (Kedah) dan Lo-yueh (Johor). Kerajaan-kerajaan ini telah menawarkan hasil tempatan seperti gading, sumbu badak, kayu gaharu, cangkerang kura-kura, emas dan perak untuk ditukar dengan sutera, teh dan barangan lain. Di samping itu, sumber India pula merujuk Semenanjung Tanah Melayu dan Kepulauan Indonesia sebagai "Swarnadvipa" yang bermaksud kepulauan emas manakala Tanah Besar Asia Tenggara dikenali sebagai "Swarnabhumi" ataupun daratan emas yang menjadi tempat tumpuan para pedagang (Yves 2004). Kajian oleh Zuliskandar dan Nik Hassan Suhaimi (2009) menggunakan sumber-sumber bertulis daripada India dan China telah menjejaki permulaan kemasukan perdagangan China dengan Semenanjung Tanah Melayu sejak abad ke-4 Masihi yang pada masa itu kebanyakannya melalui jalan darat. Di samping itu, jumpaan seramik yang banyak di tapak arkeologi Lembah Bujang seawal zaman Dinasti Tang (618-906 Masihi) yang mengesahkan adanya hubungan dua hala di antara Semenanjung Malaysia dan China (Asyaari 2010). Negara lain seperti Timur Tengah, Parsi, Eropah, Thailand, Vietnam dan lain-lain juga mengeksport seramik ke Semenanjung Malaysia melalui kapal atau tongkang. Perdagangan dengan China ini juga melibatkan perdagangan seramik. Penelitian terhadap artifak seramik yang ditemui ini membuktikan bahawa terdapatnya hubungan perdagangan antara Semenanjung Tanah Melayu dengan China dan juga negara-negara lain. Jumpaan ini juga secara tidak langsung memberikan gambaran mengenai perdagangan awal di Semenanjung Tanah Melayu. Catatan pengembara antaranya T'ang Shu mengenai Ko-lo (Kalah) yang menyatakan bahawa negeri ini hanya menghasilkan kain kapas (cotton) dan berdagang dengan Negara China bagi mendapatkan sutera (Gungwu 1960). Rekod China Menurut rekod China zaman Dinasti Sung, Chu Fan Chi sekitar abad 1225 Masihi ada menyebut tentang Bo-ni yang kemudiannya dikenali sebagai Brunei yang merujuk kepada sebuah kerajaan di Borneo yang menjalankan aktiviti perdagangan dengan kerajaan China. Boni dikatakan menghasilkan sagu sebagai bijirin serta biri-biri, ikan dan burung sebagai sumber protein. Di samping itu, mereka juga menghasilkan baju menggunakan kapas (Bazley dan Bilcher 2009). Boni dipercayai wujud pada abad ke-7 Masihi dan menjalankan aktiviti perdagangan dengan pedagang dari China, Arab dan lain-lain. Namun demikian, jumpaan seramik di Santubong menunjukkan bahawa perdagangan seramik di rantau Borneo telah wujud sejak abad ke-7 Masihi. Di samping itu, penemuan seramik pada zaman Dinasti Sung di tapak-tapak arkeologi di Brunei juga menunjukkan penerusan perdagangan awal seramik di rantau ini. Penemuan seramik di Sungai Limau Manis, Terusan Kupang menunjukkan bahawa terdapat penyebaran seramik awal dari China ke Brunei (Karim 2004; Miksic 2006). Catatan dari pelayar Portugis yang berdagang di Brunei menyatakan bahawa kebanyakan masyarakat Brunei adalah pedagang dan berdagang ke Melaka setiap tahun. Pedagang dari Brunei ini membekalkan daging, ikan, beras dan sago (Nicholl 1975). Pedagang Portugis juga mencatatkan bahawa masyarakat Brunei juga menjual seramik. Mereka mencatatkan "one small porcelain vase for one hundred and six cathils of bronze; one bahar of anime (damar) to calk the ship" (Nicholl 1975). Malah, di Santubong dan kawasan Delta Sungai Sarawak juga ditemui seramik China daripada zaman Dinasti Tang dan Sung di bahagian barat Kepulauan Borneo (Ipoi 1998: Tacon et al. 2010). Sumber Arkeologi Kajian Harrisson dan Harrisson (1971) Kajian oleh Harrisson dan Harrisson (1971) merekodkan banyak jumpaan seramik di tapak-tapak arkeologi di Sabah. Harrisson dan Harrisson (1971) telah menyenaraikan beberapa tapak dengan jumpaan seramik antaranya tapak terbuka, gua dan pelindung batuan. Antaranya adalah jumpaan seramik dari China
Nurulnatasha Azman, Jeffrey Abdullah, Mokhtar Saidin & Peter Malijol zaman Dinasti Ming (1368 hingga 1644) hingga Ch'ing (1644 hingga 1912) dan seramik dari Thailand di tapak-tapak perkuburan di bahagian Timur Pantai Sabah antaranya Teluk Darvel, Gua Madai, Gua Tapadong, Gua-gua di Sungai Kinabatangan. Di bahagian barat pula, seramik ditemui di Pulau Eno dan Penampang (Jadual 1). Seramik ini dijumpai semasa survei dan ekskavasi yang dijalankan oleh Harrisson dan Harrisson (1971). Terdapat juga jumpaan seramik import zaman Dinasti Ch'ing di kawasan gua di bahagian timur Sabah yang juga berfungsi sebagai tapak perkuburan dengan banyak jumpaan keranda kayu balak (Jadual 2). Seramik yang dijumpai di tapak perkuburan ini berfungsi sebagai barangan kiriman kepada si mati sebagai bekalan ke alam seterusnya (Othman Yatim 1981). Jadual 1: Tapak-tapak perkuburan dengan jumpaan porselin dan tembikar batu pada zaman Dinasti Ming (1368-1644) di bahagian pantai barat dan timur Sabah (Harrisson dan Harrisson 1971) Lokasi Batu Puteh, Hilir Sungai Kinabatangan Batu Supu, hilir Sungai Kinabatangan Tapak Gua Suluk Agop Budgado Jumpaan Poselin biru putih, coklat dan monokrom putih bertarikh akhir Ming hingga Ch'ing Seramik coklat dan coklat kekuningan bertarikh akhir Ming hingga akhir Ch'ing Asal Seramik China China Teluk Darvel Gua Madai Gua Madai Pulau Labuan Pulau Labuan Penampang Batu Supu, hilir Sungai Kinabatangan Tapadong, Sungai Segama Gua Spirit Pusu Samang Alang Pusu Samang Alang Pulau Eno Pulau Eno Penampang Agop Budgado Mandang Awan Seladon Sawankhalok Porselin biru putih, coklat, hitam dan monokrom bertarikh akhir Ming Porselin biru putih, coklat, hitam dan monokrom bertarikh akhir Ming Porselin biru putih, coklat dan monokrom putih bertarikh akhir Ming Porselin biru putih, coklat dan monokrom putih bertarikh akhir Ming Porselin biru putih, kelabu dan monokrom coklat kekuningan bertarikh akhir Ming Seramik coklat dan coklat kekuningan bertarikh akhir Ming hingga akhir Ch'ing Seramik monokrom bertarikh akhir Dinasti Ming berwarna kelabu Seladon Sawankhalok Thailand China China China China Thailand Tapadong Sungai Segama Teluk Darvel Mandang Awan Samang Itay Seladon Sawankhalok dan Sukhotai Sawankhalok, Seramik monokrom berwarna kelabu bertarikh akhir Dinasti Ming, Porselin biru putih, monokrom coklat bertarikh akhir Ming Seramik Thailand China Seramik Sawankhalok dan Sukhotai. Thailand Bagdapo Gua Spirit Seladon Sawankhalok Thailand 27
28 Jurnal Arkeologi Malaysia 30(1) Jadual 2 Tapak-tapak perkuburan dengan jumpaan porselin dan tembikar batu pada zaman Dinasti Ch'ing (1644-1912) di bahagian pantai timur Sabah (Harrisson dan Harrisson 1971). Lokasi Gomantong Tapak Tobi Dayang Jenis Seramik Pinggan biru putih dan mangkuk bertarikh awal Dinasti Ch'ing. Negara China Hilir Sungai Kinabatangan Agop Keruak (bukan tapak perkuburan) Kelabu dan tajau berwarna hijau China Sungai Lokan Miasias Seramik China berwarna coklat dan monokrom putih bertarikh akhir zaman Dinasti Ch'ing China Miasias Darat Seramik berwarna coklat dan monokrom hijau, biru putih dan polikrom bertarikh awal dan akhir Dinasti Ch'ing. China Hulu Sungai Kinabatangan Dan Sungai Segama Agop Sarupi Dan Batu Blas Seramik China bertarikh akhir Dinasti Ch'ing. Seramik Belanda China Belanda Seramik Jepun Jepun Harrisson dan Harrisson (1971) juga menerangkan mengenai jaringan perdagangan yang wujud di Sabah melalui pertukaran barangan dengan beberapa negara. Antara negara tersebut adalah China, Jepun, India, Asia Barat dan Eropah. Perdagangan ini terjalin bagi mendapatkan barangan hasil hutan seperti rotan, gading badak, paruh burung Kenyalang, sarang burung Layang-layang, damar, mutiara, kayu-kayan, sagu, madu lebah menjadi pilihan para pedagang untuk berlabuh bagi mendapatkan barang-barang berkenaan (Harrisson dan Harrisson 1971). Seramik mendapat permintaan yang tinggi dalam kalangan masyarakat tempatan di Borneo khususnya tempayan memainkan peranan penting dalam upacara-upacara kebudayaan bagi suku kaum Iban, Bidayuh, Murut, Kenyah, Dayak, Kayan, Kelabit, Punan, Kadazan dan lain-lain (Othman 1981: 30). Suku kaum ini menjadikan seramik sebagai barang perhiasan, peralatan dapur dan harta pusaka yang diwarisi daripada satu generasi ke generasi yang lain (Harrisson 1986). Di samping itu, seramik ini juga digunakan dalam perkuburan tajau untuk menyimpan mayat dan sebagai barang kiriman untuk si mati (Othman 1981; Reid 1984; Hanapi 2008). Kajian Harrisson (1995) Harrisson (1995) pula telah mengkaji dan membuat perbandingan artifak seramik asing di antara Muzium Sabah (Kota Kinabalu), Brunei (Bandar Seri Bengawan), Muzium Princessehof (Belanda) dan Muzium Scotland (Edinburgh). Kajian beliau mendedahkan negara asal seramik dan hubungan perdagangan yang wujud pada jangka masa berkenaan. Namun demikian, kajian ini hanya melibatkan seramik-seramik terpilih dari muzium dan kajian yang dilakukan tidak secara menyeluruh. Adapun penerangan yang dinyatakan lebih kepada seramik yang berasal dari negara China dan Eropah serta kurang menerangkan tentang negara pengeluar seramik yang lain seperti Thailand dan Vietnam.
Nurulnatasha Azman, Jeffrey Abdullah, Mokhtar Saidin & Peter Malijol Kajian Bazley dan Bilcher (2009) Jumpaan seramik Zaman Dinasti Sung di kapal karam Simpang Mengayau dan Skull Wreck membuktikan bahawa terdapatnya perdagangan seramik secara langsung dengan negara China ke rantau Borneo. Kajian oleh Bazley dan Bilcher (2009) ada membincangkan mengenai jumpaan seramik China zaman Dinasti Sung yang diperolehi dari kapal karam Simpang Mengayau dan Skulls Wreck di perairan Kudat, Sabah (Peta 1) tetapi ia dilakukan secara umum dan tidak menyeluruh. Kajian Bazley dan Bilcher (2009) ini juga lebih tertumpu kepada ekskavasi bawah air yang dilakukan kerjasama antara Jabatan Muzium Negara (JMM) dan Jabatan Muzium Sabah (JMS). Peta 1 Peta menunjukkan lokasi kapal karam zaman Dinasti Sung di Sabah (Sumber Bazley 2009). Penemuan Seramik oleh Bahagian Arkeologi, Jabatan Muzium Sabah Bahagian Arkeologi, Jabatan Muzium Sabah telah menemukan lebih banyak tapak arkeologi dengan asosiasi seramik berbanding kajian oleh Tom dan Barbara Harrisson (1971) dan Bazley dan Bilcher (2009). Penemuan lain oleh Muzium Sabah diteruskan dengan penemuan kapal karam Tanjung Simpang Mengayau, Tiga Papan Wreck, Skulls Wreck, Canon Wreck, Coral Wreck dan Kalampuniam Wreck di perairan Sabah (New Sabah Times 2009). Jumpaan ini menunjukkan bahawa perairan Sabah menjadi pilihan kapal dagang untuk pergi ke rantau Borneo dari Kepulauan Filipina di bahagian utara. Ekskavasi bawah air ini telah dilakukan dengan kerjasama oleh kakitangan Jabatan Muzium Sabah (JMS) dan Jabatan Muzium Malaysia (JMM) (Bazley dan Bilcher 2009). Kapal karam Tanjung Simpang Mengayau adalah kapal dagang dari selatan China yang karam dalam perjalanan menuju ke selatan Pulau Borneo. Kargo utamanya adalah seramik dan jumpaan kapal karam ini membuktikan bahawa Tanjung Simpang Mengayau sejak seribu tahun yang lalu merupakan laluan perdagangan dan gerbang maritim terpenting di rantau Borneo. Ia menjadi laluan pilihan bagi kapal-kapal dagang China untuk masuk ke Kepulauan Borneo dan Nusantara (Bazley dan Bilcher 2009). 29
30 Jurnal Arkeologi Malaysia 30(1) Kajian awal telah merekodkan tapak-tapak seramik yang terletak di bahagian timur, tengah, barat dan utara Sabah. Tapak-tapak di bahagian timur terdiri daripada Gua Madai, Gua Baturong, Bukit Silam, Batu Puteh, Felda Sahabat Tunku, Silabukan, Gua Teck Guan, Bukit Tengkorak, Pulau Larapan, Gua Tapadong, Pamol dan Besu Bakas Segarong, manakala Pulau Eno, Tuaran, Pulau Gaya, Sungai Padang, Sungai Likas, Pulau Mengalum dan Pulau Rusukan Besar merupakan tapak yang terletak di bahagian barat pantai Sabah. Bahagian tengah Sabah pula diwakili oleh Keningau. Pulau Balambangan dan Tanjung Simpang Mengayau pula mewakili bahagian utara Sabah (Peta 2). Terdapat tapak-tapak jumpaan seramik lain antaranya Pulau Balambangan, Bukit Tengkorak, Keningau dan sebahagian gua-gua di bahagian timur Sabah yang menjadi tempat pengkebumian keranda kayu balak. Selain daripada jumpaan seramik, Pulau Balambangan dan Keningau juga mempunyai tapak Paleolitik manakala Bukit Tengkorak pula merupakan tapak Neolitik. Peta 2 Tapak-tapak jumpaan seramik dan pelabuhan utama di Sabah Bahagian Timur Sabah Kebanyakan tapak jumpaan seramik di bahagian timur ditemui di tapak gua yang merupakan tapak perkuburan keranda kayu balak. Antara tapak jumpaan seramik di bahagian timur adalah seperti berikut: Sungai Kinabatangan Terdapat banyak gua batu kapur di sepanjang Sungai Kinabatangan yang mengalir dari bahagian tengah ke bahagian timur dan merupakan sungai terpanjang di Sabah (Molijol dan Jeffrey 2015). Gua batu kapur ini juga terdapat di cabang-cabang Sungai Kinabatangan. Agop Miasias dan Miasias Darat terletak di Sungai Lokan yang merupakan salah satu cabang Sungai Kinabatangan. Agop Miasias merupakan batu pelindung batuan (Harrisson dan Harrisson 1971; Chia 2013) manakala Miasias Darat pula terletak di
Nurulnatasha Azman, Jeffrey Abdullah, Mokhtar Saidin & Peter Malijol bawah kawasan tebing batu pasir dengan ketinggian 40 kaki (Chia 2013). Kajian pada tahun 1965 telah menjumpai 19 buah keranda kayu balak di Agop Miasias dan menemukan seramik yang dijadikan sebagai barang kiriman si mati. Seramik yang dijumpai terdiri daripada pecahan tembikar tanah, pecahan porselin berwarna putih, pecahan seramik berwarna coklat yang dipercayai berusia abad ke-18 Masihi (Harrisson dan Harrisson 1971). Batu Puteh merupakan gua batu kapur yang terletak di bahagian tengah antara Gua Batu Pin dan Batu Supu. Terdapat beberapa buah gua utama yang dikenali sebagai "Agop Suluk". Ia dibezakan melalui Agop Suluk I, II, III dan IV yang merupakan tapak perkuburan keranda kayu balak. Hasil ekskavasi di Suluk I telah menemui porselin biru putih dan tembikar batu. Di permukaan Suluk II pula dijumpai keranda yang berasosiasi dengan barangan kiriman seramik yang terdiri daripada tembikar tanah buatan tempatan dan seramik import yang bertarikh abad ke-16 Masihi hingga abad ke-18 Masihi (Chia 2003). Survei yang dilakukan oleh Bahagian Arkeologi, Jabatan Muzium Sabah pada tahun 1992 telah menjumpai seramik daripada Gua Batu Tulung yang terletak di koordinat N 05̊ 24. 935' dan E 117̊ 56.548' dengan ketinggian mencecah 40 meter di atas aras laut (Chia 2013). Agop Batu Tulung ini digunakan sebagai tapak perkuburan keranda kayu balak kira-kira pada abad ke-10 hingga abad ke-14 Masihi (Chia 2013). Seramik tersebut terdiri daripada pelbagai pecahan porselin dan tembikar batu yang berkemungkinan dijadikan sebagai barang kiriman bagi si mati. Gua Baturong Gua Baturong terletak di Bukit Baturong di utara Sungai Binuang, kira-kira 15 batu dari Teluk Darvel (Harrisson dan Harrisson 1971). Ekskavasi di Gua Lobang Tinggalan oleh Harrisson (Harrisson dan Harrisson 1971: Bellwood 1988) telah menemukan pecahan tembikar batu yang dipercayai diimport dari negara luar pada kedalaman 0-12 inci. Analisis menunjukkan bahawa tembikar batu tersebut berasal dari China pada zaman Dinasti Sung berdasarkan jumpaan yang sama di tapak-tapak arkeologi di Sarawak (Harrisson dan Harrisson 1971). Gua Gomantong Gua Gomantong terletak berdekatan Sungai Kinabatangan di daerah Sandakan. Dua buah gua yang berpotensi di formasi ini iaitu Kala Bugir Lungun berserta Agop Tobi Dayang yang menunjukkan terdapatnya kesan tinggalan prasejarah (Molijol dan Jeffrey 2015). Harrisson telah merekodkan jumpaan keranda kayu balak berukir dengan barang kiriman yang berada di atas lantai gua. Barang kiriman yang dijumpai adalah beberapa pecahan tembikar tanah dan ekskavasi percubaan yang dilakukan telah menemui pecahan duit syiling China, pecahan tembikar tanah dan cangkerang (Harrisson dan Harrisson 1971). Bukit Silam Tapak Bukit Silam terletak di daerah Lahad Datu, Sabah. Seramik yang dijumpai di tapak ini terletak di Batu 8, Jalan Silam. Jumpaan seramik di kawasan ini belum pernah dikaji oleh mana-mana pengkaji sebelum ini. Oleh itu analisis ini perlu dilakukan untuk memberikan data terkini dan memaparkan kepentingan tapak ini kepada arkeologi di Sabah. Felda Sahabat Tunku Felda Sahabat Tunku juga terletak di daerah Lahad Datu. Seramik yang dijumpai di tapak ini antaranya tiga pecahan mangkuk yang berlainan warna dan bercorak serta pecahan tajau berwarna hitam. Tiada kajian seramik sebelum ini yang direkodkan pada tapak ini. Silabukan Silabukan terletak di mukim Lahad Datu. Kebanyakan pecahan seramik jenis porselin dijumpai melalui jumpaan permukaan. Namun tiada kajian arkeologi yang pernah dilakukan di tapak ini. Oleh yang demikian, kajian perlu dilakukan bagi mendapatkan data dan seterusnya mendedahkan kepentingan tapak ini dari sudut arkeologi. 31
32 Jurnal Arkeologi Malaysia 30(1) Gua Teck Guan Gua Teck Guan terletak di Tawau, Sabah dan kesemua seramik yang dijumpai merupakan tembikar batu yang berkemungkinan berasal dari negara luar. Sehingga kini tiada kajian lengkap pernah dilakukan di tapak ini. Bukit Tengkorak Bukit Tengkorak terletak di latitud 4̊ 27'20.08'' utara dan longitud 118̊ 37'04.3'' timur, kira-kira 5 kilometer dari pekan Semporna di timur Sabah (Chia 2013). Tapak ini pernah dikaji oleh Bellwood (1989) dan Chia (2003). Kajian oleh Stephen Chia (2003) dari Universiti Sains Malaysia di Bukit Tengkorak mendapati bahawa tapak ini berfungsi sebagai tempat penghasilan tembikar Neolitik yang terbesar di Asia Tenggara.. Kajian seramik bagi jenis tembikar batu dan porselin masih belum dikaji dan terdapat jumpaan pecahan tembikar batu dan seladon yang berada dalam simpanan Bahagian Arkeologi, Jabatan Muzium Sabah. Kajian pada tapak ini sebelumnya lebih tertumpu kepada kajian seramik jenis tembikar tanah, alat batu dan sebagainya. Pulau Larapan Pulau Larapan terletak di Laut Celebes berdekatan Teluk Darvel. Lokasi pulau ini adalah kira-kira 11 kilometer dari barat laut Semporna. Sehingga kini tiada lagi kajian yang dilakukan terhadap pecahan porselin yang dijumpai oleh Bahagian Arkeologi, Jabatan Muzium Sabah pada tahun 1992.. Gua Tapadong Bukit Tapadong terletak di tepi Sungai Segama di bahagian timur laut Lahad Datu. Bukit ini mempunyai kira-kira 40 buah gua dan dua daripadanya merupakan tapak perkuburan. Antara gua-gua yang berpotensi ialah Mandag Awan, Samang Itay, Samang Buat, Bagdapo, Pusu Lata, Pusu Lumut dan Batu Blas. Menurut Harrisson dan Harrisson (1971), Gua Mandag Awan (The nest of the Garuda) merupakan tapak perkuburan yang digunakan pada abad ke-15 Masihi dengan penemuan seramik yang dijadikan sebagai barang kiriman bagi si mati. Antaranya seladon Sawankhalok dari Thailand bertarikh kira-kira abad 14 Masihi hingga abad ke-15 Masihi. Terdapat juga pecahan tajau berwarna kelabu yang kemungkinan bertarikh sama atau lebih awal lagi daripada tembikar batu seladon. Gua lain yang turut dijadikan sebagai tapak perkuburan terletak di bahagian kiri tebing Sungai Segama. Dianggarkan pada ketinggian 50 hingga 80 kaki, gua ini dikenali sebagai Gua Samang Itay (Harrisson dan Harrisson 1971). Seramik yang dijumpai pada tapak ini terdiri daripada pecahan porselin biru putih dari China zaman Dinasti Ming (1368-1644 Masihi), Sawankhalok dan Sukhotai dari Thailand (bertarikh abad ke 14 hingga abad ke- 15) dan seramik monokrom (tajau kecil dan pinggan) dan polikrom (pinggan). Gua Bagdpo terletak 70 kaki daripada aras laut dan terdapat dua pintu masuk dengan runtuhan batu kapur. Di bahagian sudut gua dapat dilihat keranda kayu balak dan pecahan tembikar batu serta tanah bertaburan di atas permukaan lantai gua (Harrisson dan Harrisson 1971). Seramik di tapak Bagdapo ini adalah seramik bergilap kelabu dan kelabu kehijauan yang bertarikh awal Dinasti Ming. Gua Madai Gua Madai terletak kira-kira 4 batu dari pantai Teluk Darvel. Berdasarkan catatan Harrisson, di Gua Pasu Samang Tas terdapat jumpaan seramik import dari China iaitu seramik monokrom berwarna hitam, putih dan kelabu. Terdapat juga pecahan porselin biru dan putih. Kesemua seramik ini berusia kira-kira ± 300 tahun dahulu. Kemudian penyelidikan yang dilakukan oleh Muzium Sabah telah menemukan pecahan seladon dan porselin biru putih di gua ini.
Nurulnatasha Azman, Jeffrey Abdullah, Mokhtar Saidin & Peter Malijol Besu Bakas Segarong Besu Bakas Segarong terletak di Kunak bertentangan Pulau Timbun Mata yang mempunyai beberapa buah gua batu kapur. Survei yang dilakukan oleh Bellwood (1989) pada tahun 1968 di Semenanjung Segarong telah menemui 10 buah keranda kayu balak yang terletak di sebuah pelindung batuan. Di lantai gua dijumpai pecahan porselin biru putih dari China, porselin putih dan tajau bergilap berwarna coklat (Bellwood 1989). Penyelidikan oleh Muzium Sabah pula telah menjumpai pecahan mangkuk seladon yang dipercayai berasal dari Thailand berusia abad ke-14 Masihi. Pamol Estet Pamol terletak di Sandakan, Sabah dan merupakan sebuah tapak terganggu akibat penanaman kelapa sawit. Ekskavasi penyelamatan yang dilakukan oleh Jabatan Muzium Sabah telah menemui seramik di dalam sebuah tajau berukir dan tiada kajian dilakukan mengenai seramik-seramik tersebut. Bahagian barat Sabah Tapak-tapak di bahagian barat pantai Sabah kebanyakannya merupakan tapak terbuka. Pulau-pulau dan persisir pantai yang terdapat di pantai barat Sabah berkemungkinan menjadi pelabuhan untuk urusan perdagangan. Pulau Eno Pulau Eno dahulunya merupakan sebuah perkampungan nelayan yang terletak berdekatan dengan pelabuhan Victoria (Pelabuhan Labuan sekarang). Pulau ini juga dikenali sebagai Pulau Enoe, Enoi dan juga Anoe. Namun, Maxwell Hall menggunakan Eno yang bermaksud obor-obor dalam Bahasa Brunei- Malayu (Harrisson dan Harrisson 1971). Pulau Labuan terletak kira-kira 10 km dari pantai Sabah dan mempunyai keluasan sebanyak 91.64 km persegi. Tapak ini pernah diekskavasi oleh Harrisson (Harrisson dan Harrisson 1971) pada tahun 1960 dan merupakan sebuah tapak terbuka. Hasil ekskavasi telah menemukan seramik yang terdiri daripada tembikar tanah, tembikar batu dan porselin. Tuaran Jumpaan seramik ditemui di bahagian muara sungai Tuaran yang mengalir daripada pekan Tamparuli hinggalah ke bahagian hilir sungai. Jumpaan seramik di kawasan ini terdiri daripada tembikar batu, seladon dan porselin dalam bentuk lengkap mahupun pecahan. Pulau Gaya Pulau Gaya (Gaya Island) terletak di bahagian barat pantai barat Sabah dan merupakan sebahagian daripada Taman Negara Tunku Abdul Rahman (Tunku Abdul Rahman National Park) yang meliputi 15 km persegi. Jumpaan seramik di tapak ini dijumpai oleh staff Bahagian Arkeologi, Jabatan Muzium Sabah. Sungai Padang, Papar Sungai Padang terletak di daerah Papar yang terletak 38 km daripada bandar Kota Kinabalu. Seramik di kawasan ini dijumpai di tebing Sungai Padang. Berdasarkan analisis di Bahagian Arkeologi Jabatan Muzium Sabah, terdapat jumpaan pecahan tembikar batu dan porselin yang dipercayai dari negara luar. Sungai Likas 33
34 Jurnal Arkeologi Malaysia 30(1) Sungai Likas juga terletak di daerah Papar dengan latitud 6̊ 0'46. 44'' dan longitud 116̊ 6'47.87. Seramik ini dijumpai oleh penduduk kampung pada tahun 1999. Sehingga kini, tidak ada kajian yang pernah dilakukan mengenai jumpaan seramik pada tapak ini. Pulau Mengalum Pulau Mengalum terletak di bahagian barat laut pantai Sabah kira-kira 60 km daripada bandar Kota Kinabalu. Pulau ini dipercayai mempunyai perkaitan dengan Pulau Eno kerana kedudukannya yang berdekatan. Kebanyakan jumpaan seramik di tapak ini terdiri daripada porselin yang berwarna putih, biru putih, dan putih hitam. Pulau Rusukan Besar Pulau Rusukan Besar dikenali sebagai 'Usukan Island' terletak di muara Sungai Abai kira-kira 40 meter dari pantai Kota Kinabalu (Harrisson dan Harrisson 1971). Kajian di pulau ini menemukan beberapa tapak perkuburan yang dipercayai dimiliki oleh Orang Laut atau Obians. Mereka merupakan sebahagian daripada kaum Bajau, Suluk, Illanun yang mendiami perairan Asia Tenggara. Pada zaman Logam mereka aktif membawa barang dagangan antara Tanah Besar Borneo dan kepulauan sekitar (Harrisson dan Harrisson 1971). Kajian oleh Harrisson telah menjumpai pecahan seramik Doulton (English) yang terdapat pada tapak perkuburan berkenaan manakala kajian oleh Muzium Sabah menjumpai pecahan porselin biru putih pada tahun 1973 melalui jumpaan permukaan (Harrisson dan Harrisson 1971). Bahagian Tengah Sabah Bahagian tengah Sabah meliputi daerah-daerah antaranya Tenom, Keningau, Tambunan, Ranau, Telupid dan Kundasang. Namun, hanya di kawasan Keningau sahaja yang dijumpai seramik melalui kajian oleh Muzium Sabah. Terdapat tapak prasejarah yang dijumpai di lembah Keningau yang dikaji oleh Universiti Sains Malaysia bersama dengan Bahagian Arkeologi Muzium Sabah (Jeffrey 2014 ). Bahagian Utara Sabah Bahagian utara Sabah meliputi kawasan Kudat, Pitas, Kota Belud, Pulau Balambangan dan Pulau Banggi. Di kawasan ini terdapat tanjung yang menghadap ke utara iaitu Tanjung Simpang Mengayau. Tanjung ini merupakan titik pertemuan antara Laut China Selatan dan Laut Sulu (Bazley 2009). Pulau Balambangan Pulau Balambangan terletak di bahagian utara Sabah berdekatan dengan sempadan Malaysia dan Filipina. Pulau ini terletak di bahagian Kudat dalam jarak sekitar 40 km (Jeffrey, 2015) dan kira-kira 3 kilometer dari Pulau Banggi. Keluasannya kira-kira 24 km panjang dan 18km lebar (Che Aziz 2008). Syarikat India Timur British telah membina pelabuhan pertama di pulau ini seratus tahun dahulu namun ia telah diserang oleh lanun Sulu yang menyebabkan pihak British terpaksa berpindah ke Kudat. Jumpaan seramik kebanyakannya porselin biru putih yang kemungkinan berasal dari China dan sehingga kini tidak ada kajian lanjut yang dilakukan di tapak ini. Kajian di tapak ini penting bagi mendapatkan data mengenai perdagangan seramik di pelabuhan Balambangan pada masa dahulu. Tanjung Simpang Mengayau Tapak Tanjung Simpang Mengayau dikenali juga sebagai Northernmost Tip of Borneo. Tanjung ini merupakan bahagian terkecil berbanding dengan bahagian lain di Sabah dan terletak di daerah Kudat dengan keluasan 4623 km persegi. Kedudukan Tanjung Simpang Mengayau ialah di latitud 7 ̊ U dan longitud 166 ̊ T (Bazley dan Bilcher 2009). Jaraknya dari pekan Kudat adalah sejauh 40 km dan 170 km daripada Bandaraya Kota Kinabalu. Terdapat dua kapal karam yang ditemui di kawasan ini iaitu Skull Wreck dan Tanjung Simpang Mengayau yang berkemungkinan berlakunya pertindihan antara satu sama
Nurulnatasha Azman, Jeffrey Abdullah, Mokhtar Saidin & Peter Malijol lain. Perkara ini disebabkan oleh terusan antara Tanjung Simpang Mengayau dan Pulau Kalampunian amat sempit dan menyebabkan berlakunya pertindihan kapal karam. Tapak ini telah dikaji dan diekskavasi dengan kerjasama antara Jabatan Muzium Malaysia dan Jabatan Muzium Sabah yang menemukan artifak antaranya mangkuk seladon, pinggan, teko, tempayan, gong, botol tembikar, besen tembikar, pecahan kayu kapal dan sebagainya yang berasal dari zaman Dinasti Sung (Bazley dan Bilcher 2009). Kesemua artifak yang diselamatkan daripada ekskavasi ini disimpan di Bahagian Konservasi, Jabatan Muzium Sabah untuk konservasi bagi mengekalkan kondisi asal artifak dan mengelakkan pecah kerana pengeringan akibat pembentukan kristal garam. Kesimpulan Tapak-tapak arkeologi dengan jumpaan seramik di Sabah adalah banyak dan memerlukan kajian lanjutan untuk mendapatkan data terkini dan menambahkan data sedia ada mengenai perdagangan di Sabah. Hal yang demikian kerana jumpaan seramik di Sabah ini membuktikan sememangnya wujud hubungan perdagangan antara masyarakat tempatan dengan negara-negara luar bagi mendapatkan bekalan makanan dan hasil hutan. Seramik yang dibawa oleh para pedagang ini akan ditukar dengan barangan berharga seperti damar, sarang burung, mutiara, paruh burung kenyalang dan sebagainya. Secara tidak langsung pertukaran barangan ini telah menggalakkan penyebaran seramik di rantau Borneo ini khususnya Sabah. Oleh yang demikian, kajian lanjutan perlu dilakukan di tapak-tapak arkeologi dengan jumpaan seramik bagi mendapatkan maklumat mengenai perdagangan seramik ini. Tapak-tapak baru dengan jumpaan seramik yang banyak dengan kerjasama Bahagian Arkeologi, Jabatan Muzium Sabah seperti tapak- tapak di bahagian timur terdiri daripada Gua Madai, Gua Baturong, Bukit Silam, Batu Puteh, Felda Sahabat Tunku, Silabukan, Gua Teck Guan, Bukit Tengkorak, Pulau Larapan, Gua Tapadong, Pamol dan Besu Bakas Segarong, manakala Pulau Eno, Tuaran, Pulau Gaya, Sungai Padang, Sungai Likas, Pulau Mengalum dan Pulau Rusukan Besar merupakan tapak yang terletak di bahagian barat pantai Sabah. Bahagian tengah Sabah pula diwakili oleh Keningau. Pulau Balambangan dan Tanjung Simpang Mengayau pula mewakili bahagian utara Sabah. Kajian ini perlu dilakukan bagi mendapatkan gambaran jelas mengenai taburan dan jenis-jenis seramik yang telah diperdagangkan ke Sabah. Rujukan Asyaari Muhamad. 2010. Seramik Purba yang diperdagangkan di Semenanjung Malaysia. Jurnal Antarabangsa Alam dan Tamadun Melayu 28(1): 3-40. Baszley Bee Basrah dan Bilcher Bala. 2009. Arkeologi Maritim Borneo: Kajian di Tanjung Simpang Mengayau. Kota Kinabalu: Universiti Malaysia Sabah. Bellwood, P. 1989. Archaeological Investigation at Bukit Tengkorak and Segarong, Southeastern Sabah. Bulletin of Indo-Pacific Prehistory Association 9: 122-162. Che Aziz Ali., Kamal Roslan Mohamed dan Ibrahim Komoo. 2008. Geoheritage of Pulau Balambangan, Kudat, Sabah. Bulletin of the Geological Society of Malaysia (54): 91-95. Chia. S. 2003. The Prehistory of Bukit Tengkorak as a Major Pottery Making Site in Southeast Asia. Sabah Museum Monograph Vol 8: 1-157. Chia. S. 2013. Wood Coffin of Kinabatangan Sabah. Pulau Pinang: Penerbit Universiti Sains Malaysia. Gungwu, W. 1960. The Nanhai Trade: A Study of the Early History of Chinese Trade in the South China Sea. Journal of the Malayan Branch of the Royal Asiatic Society 31: 1-135. Hanapi Haji Maidin. 2008. Perkuburan Tajau: Satu Kajian Awal. BERIGA 100: 3-43. Harrisson. B. 1986. Pusaka: Heirloom Jars of Borneo. Singapore: Oxford University Press. Harrisson. B. 1995. Later Ceramics in South-East Asia: Sixteenth to Twentieth Centuries. Kuala Lumpur: Oxford University Press. Harrisson, T. dan Harrisson, B. 1971. The Prehistory of Sabah. Sabah Society Journal 4: 1-272. Ipoi Datan. 1998. Santubong Dlm. Nik Hassan Nik Shuhaimi. Early History: The Encyclopedia of Malaysia. Vol. 4. Singapore: Archipelago Press. Jeffrey Abdullah. 2014. Lembah Mansuli, Lahad Datu, Sabah dalam Prasejarah Asia Tenggara. Pulau Pinang: Penerbit Universiti Sains Malaysia. 35
36 Jurnal Arkeologi Malaysia 30(1) Karim Osman. 2004. Sungai Limau Manis: Tapak Arkeologi Abad ke-10 -13 Masihi. Brunei: Jabatan Muzium- Muzium Brunei. Miksic, J. N. 2006. Chinese Ceramics and the Economics of Early Southeast Asia Urbanisation 14th to 16th Centuries. Indo-Pacific Prehistory Association Bulletin 26: 147-153. Nicholl. R. 1975. European Sources for the History of the Sultanate of Brunei in the Sixteenth Century. Brunei: Muzium Brunei. Othman Yatim. 1981. Penggunaan Tembikar dalam Masyarakat Malaysia. Kuala Lumpur: Jabatan Muzium Negara. Milijol, P. dan Jeffrey Abdullah, 2015. Sejarah Penyelidikan Arkeologi di Sabah. Dlm. Mokhtar Saidin dan Jeffrey Abdullah (ed). Sumbangan Sabah Kepada Arkeologi Asia Tenggara: Hasil Penyelidikan 20 Tahun (1993-2013). Monograf Muzium Sabah 12: 15-27. Reid, A. 1984. Trade Goods and Trade Routes in Southeast Asia: 1300-1700. Dlm. Consultative Workshop on Research on Maritime Shipping and Trade networks in Southeast Asia (I-W7). SPAFA Final Report: Cisarua. West Java. Indonesia. Taҫon, P. S.C., Mohd Sherman Sauffi dan Ipon Datai. 2010. New Engravings Discovered at Santubong, Sarawak, Malaysia. Sarawak Muzeum Journal. 17 (88):105-121. Yves M. P. 2004. The Archeology of Early Maritime Polities of Southeast Asia. Dlm. Gloveer, I. C. dan Bellwood, P. (ed). Southeast Asia: from Prehistory to History. London: Routledge. Zuliskandar Ramli dan Nik HassanSuhaimi. 2012. Hubungan antara Semenanjung Tanah Melayu dengan China Sejak Awal Abad Masihi. Jurnal Antarabangsa Alam dan Tamadun Melayu. 30(1): 171-196. Penghargaan Sekalung penghargaan terima kasih diucapkan kepada mantan Naib Canselor USM, Prof. Tan. Sri Dato' Dzulkifli Razak dan Prof, Dato' Dr. Omar Osman atas kebenaran dan kelulusan Geran Projek Penyelidikan Arkeologi Sabah (1001/PARKEO/870003), Geran Kajian Arkeologi Utara Sabah: Eksplorasi Bukti Manusia Awal (203/PARKEO/6730139), Geran Projek Teknologi Litik di Zaman Paleolitik di Malaysia (1001/PARKEO/870013) dan Geran Penyelidikan Arkeologi Malaysia dan Global (1001/ PARKEO/270015) serta Profesor Datuk Dr. Asma Ismail selaku Naib Canselor USM yang telah memberikan sokongan terhadap kajian ini. Setinggi penghargaan dan jutaan terima kasih juga diucapkan kepada Puan Joana Datuk Kitingan, Mantan Pengarah Jabatan Muzium Sabah (JMS), di atas sokongan yang diberikan. Tidak dilupakan juga kepada Encik Sintiong Gelet dan semua kakitangan Bahagian Arkeologi, Jabatan Muzium Sabah atas kesudian membantu dan memberi idea sepanjang kajian ini dilalukan. Selain itu, ucapan terima kasih juga kepada Prof Stephen Chia yang turut memberikan pendapat dan tunjuk ajar dalam kajian ini. Tidak dilupakan juga kepada staf-staf Pusat Penyelidikan Arkeologi Global yang sememangnya banyak memberikan kerjasama dan bimbingan sepanjang kajian ini dijalankan. Nurul Natasha Azman Pusat Penyelidikan Arkeologi Global Universiti Sains Malaysia Email: Jeffrey Abdullah, Phd. Pensyarah kanan Pusat Penyelidikan Arkeologi Global Universiti Sains Malaysia Email: jeff@usm.my Mokhtar Saidin, Phd. Pengarah / Professor Pusat Penyelidikan Arkeologi Global Universiti Sains Malaysia Email: mmokh@usm.my Peter Molijol Ketua Bahagian Arkeologi
Nurulnatasha Azman, Jeffrey Abdullah, Mokhtar Saidin & Peter Malijol Jabatan Muzium Sabah Email: Peter.Molijol@sabah.gov.my 37